سۇ یـوْللارێن کسـدی عـَدو، یانـدێم عمـو یاندێم
ائحسان ائله بیر جوْرعه سۇ، یاندێم عمو یاندێـم
بیللهم عموجان محضهروندا حۆرمهتیم واردێر
باخ گؤر ایاق اۆسته دایانماق طاقهتیم واردێر
یاکی سۇسۇزلۇقدان دانێشماق قۆدرهتیم واردێر
بیر جوْرعه سۇدان اؤتری من، یاندێم عمو یاندێم
بیربیر بۇ خئیمهگهلهری گزدیم سوْراق ائتدیم
سۇ تاپمادێم ائی سروهریم، من هر یئره گئتدیم
اۇمۇدیلهن درگاهیوه، آخهرده یۆز گتدیم
باب-ی-کرهمدیر بۇ قاپێ، یاندێم عمو یاندێم
من قوْی دوْلانێم باشیوه، چۆن شمع-ی-پروانه
سن ده طبابهت ائیله بۇ درده طبیبانه
باخ بۇ لب عطشان قێزلارا، آواره طئفلانه
ائیلهر نئجه سۇ جوْستئجو، یاندێم عمو یاندێم
تنگه سالێب سوزئ عطهش، بسکی اۇشاقلارێ
سینه آراسێنا باسێللار ایستی قۇملارێ
گؤر ایش هارا چاتمێش حۆسئنین خێردا قێزلارێ
اوْد دان ائدیر سو آرئزو، یاندێم عمو یاندێم
چێخمێش صئدای العطهش، عرشه بۇ مأواده
دیققهتله باخ بۇ ناله-وْ-افغان-وْ-فریاده
بیر قطره سۇ اۆستۆنده دیر، بۇ غملی صحراده
بۇ کئشمهکئش بۇ های-وْ-هو، یاندێم عمو یاندێم
شیرین دیلیم نازلێ قێزێم، گؤز یاشیوه قۇربان
آب-ی-فراتی باغلارام، من خئیمییه الآن
صبر ائت بالام بۇ دیللـهرون ائتدی منی گیریان
ائتمه یانێغلێ گوْفتئگو، یاندێم عمو یاندێم
ائی کربلا سولطانێنێن غئیرهتلی سرداری
آل بۇ قۇرۇ مشکی آپار، دوْلدۇر سۇدان باری
سیراب قێل، آللاه ریضاسینه، سۇسۇزلاری
ائی اهل-بئیته-آبئرو، یاندێم عمو یاندێم
گهوارهده غش ائیلهییبدیر، شیرخوار اصغر
نه سۆد وار امسین، وار نه سۇ ایچسین آخێب گؤزلهر
رنگی طراوهتدهن دۆشۆب، برگ-ی-گۆله بنزهر
سوْلمۇش اوْ طئفل-ی-ماه رو، یاندێم عمو یاندێم
ایسته زییارهت یحیوی انعام-ی-اشعاره
عبّاسی امما وئر قسهم، اوْل وقت-ی-دوْشواره
عرض ائیلهدی عطشان سکینه، اوْل وفاداره
سۇ یوْللارێن کسدی عدو، یاندێم عمو یاندێم
شاعر: یحیوی
- چهارشنبه
- 24
- آذر
- 1389
- ساعت
- 11:56
- نوشته شده توسط
- سعيد رضايي
ckb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab pes_Arab pes_Arab azb_Arab pes_Arab azb_Arab azb_Arab urd_Arab pes_Arab unk azb_Arab unk ace_Arab unk prs_Arab pbt_Arab